CELEX: 62008TN0482
Language: hu
Date: 2008-11-11 00:00:00
Title: T-482/08. sz. ügy: 2008. november 11-én benyújtott kereset – Atlas Transport kontra OHIM – Hartmann (ATLAS TRANSPORT)

7.2.2009   
            
            
               HU
            
            
               Az Európai Unió Hivatalos Lapja
            
            
               C 32/38
            
         2008. november 11-én benyújtott kereset – Atlas Transport kontra OHIM – Hartmann (ATLAS TRANSPORT)
   (T-482/08. sz. ügy)
   (2009/C 32/74)
   A keresetlevél nyelve: német
   Felek
   
      Felperes: Atlas Transport GmbH (Düsseldorf, Németország) (képviselők: U. Hildebrandt, K. Schmidt-Hern és B. Weichhaus ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: A. Hartmann (Leer, Németország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) negyedik fellebbezési tanácsának az R 1858/2007-4. sz. ügyben 2008. szeptember 9-én hozott határozatát;
            
         
               —
            
            
               az Elsőfokú Bíróság az alpereseket kötelezze a költségek viselésére.
            
         Jogalapok és fontosabb érvek
   
      A törlés iránti kérelemmel érintett közösségi védjegy: az „Atlas Transport” szóvédjegy a 39. osztályba tartozó szállítás (áruszállítás) tekintetében (545 681. sz. közösségi védjegy).
   
      A közösségi védjegy jogosultja: a felperes.
   
      A közösségi védjegy törlését kérelmező fél: A. Hartmann.
   
      A törlési osztály határozata: a törlési osztály a kérelmet elutasította.
   
      A fellebbezési tanács határozata: a fellebbezési tanács a törlés iránti kérelemnek helyt adott.
   
      Jogalapok: A 40/94/EK rendelet (1) 15. cikkének és a 2868/95/EK rendelet (2) 22. és 40. szabályának abból eredő megsértése, hogy helytelen szempontot alkalmaztak a jogok fenntartását eredményező használat bizonyítására, és tévesen értelmezték az előterjesztett bizonyítékokat; helytelenül alkalmazták az eljárásjogi elveket – így a felek meghallgatáshoz való jogát a 40/94 rendelet 73. cikkének (2) bekezdése értelmében, az indokolási kötelezettséget a 40/94 rendelet 73. cikkének (1) bekezdése értelmében –, valamint a mérlegelési jogkört.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994., L 11., 1. o.; magyar nyelvű különkiadás 17. fejezet, 1. kötet, 146. o.).
   
      (2)  A közösségi védjegyről szóló 40/94/EK tanácsi rendelet végrehajtásáról szóló, 1995. december 13-i 2868/95/EK bizottsági rendelet (HL 1995. L 303., 1. o.; magyar nyelvű különkiadás 17. fejezet, 1. kötet, 189. o.).